S-14/2019

D Ó M U R

Héraðsdóms Vesturlands 16. maí 2019 í máli nr. S14/2019:

Ákæruvaldið

(J-kk-nf H-kk-nf H-kk-nf aðstoðarsaksóknari) gegn

K-x-x D-x-x

Mál þetta höfðaði lögreglustjórinn á Vesturlandi með ákæru 11. janúar 2019 á hendur ákærða, K-x-x D-x-x, kt...., Bárugötu 17, Akranesi. Málið var dómtekið 15. maí 2019.

Í ákæruskjali er ákærða gefið að sök:

I

Fyrir nytjastuld með því að hafa föstudaginn 19. október 2018 heimildarlaust tekið bifreiðina RMK84, þar sem hún stóð við starfstöð Skagans hf. við Sóleyjargötu á Akranesi, og ekið henni í Borgarnes, þar sem lögregla stöðvaði aksturinn á Arnarkletti á móts við hús nr. 1 við Mávaklett.

Telst háttsemi þessi varða við 1. mgr. 259. gr. almennra hegningarlaga nr. 19/1940.

II.

Fyrir umferðarlagabrot með því að hafa laugardaginn 20. október 2018 ekið bifreiðinni RMK84, óhæfur til að stjórna henni örugglega vegna áhrifa áfengis (1,04 ‰ í blóðsýni) og óhæfur til að stjórna henni örugglega vegna áhrifa ólöglegra ávana og fíkniefna (tetrahýdrókannabínól 15 ng/ml í blóðsýni) og sviptur ökurétti á Arnarkletti í Borgarnesi, Borgarbyggð, uns lögreglan stöðvaði aksturinn á móts við hús nr. 1 við Mávaklett.

Framangreind brot ákærða teljast varða við 1. mgr. sbr. 2. mgr. 45. gr. og við 1. mgr. sbr. 2. mgr. 45. gr. a. og við 1. mgr. 48. gr. sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. umferðarlaga.

Fyrirkall á hendur ákærða hefur ítrekað verið gefið út en ekki hefur tekist að birta það fyrir honum. Samkvæmt heimild í 3. mgr. 156. gr. laga um meðferð sakamála, nr. 88/2008, var ákæra ásamt fyrirkalli birt í Lögbirtingarblaðinu 12. apríl 2019. Við þingfestingu málsins 15. maí sama ár sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða teljast því sönnuð og réttilega heimfærð til laga í ákæruskjali.

Samkvæmt sakavottorði hefur ákærði frá árinu 2018 gengist undir þrjár lögreglustjórasáttir fyrir brot gegn almennum hegningalögum, umferðarlögum og lögum um ávana og fíkniefni.

Með brotum sínum nú hefur ákærði meðal annars í þriðja sinn gerst sekur um brot gegn 45. gr. a. umferðarlaga. Að þessu virtu, og með vísan til 77. gr. almennra hegningarlaga, þykir refsing ákærða hæfilega ákveðin fangelsi í 2 mánuði.

Með vísan til 101. og 102. gr. umferðarlaga verður ákærði sviptur ökurétti ævilangt.

Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til að greiða allan sakarkostnað samkvæmt yfirliti lögreglu, svo sem greinir í dómsorði G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, K-x-x D-x-x, sæti fangelsi í tvo mánuði.

Ákærði er sviptur ökurétti ævilangt.

Ákærða greiði 104.967 krónur í sakarkostnað.

G-kk-nf S-kk-nf

Samkvæmt sakavottorði hefur ákærði frá árinu 2018 gengist undir þrjár lögreglustjórasáttir fyrir brot gegn almennum hegningalögum, umferðarlögum og lögum um ávana og fíkniefni.

Með brotum sínum nú hefur ákærði meðal annars í þriðja sinn gerst sekur um brot gegn 45. gr. a. umferðarlaga. Að þessu virtu, og með vísan til 77. gr. almennra hegningarlaga, þykir refsing ákærða hæfilega ákveðin fangelsi í 2 mánuði.

Með vísan til 101. og 102. gr. umferðarlaga verður ákærði sviptur ökurétti ævilangt.

Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til að greiða allan sakarkostnað samkvæmt yfirliti lögreglu, svo sem greinir í dómsorði G-kk-nf S-kk-nf, aðstoðarmaður dómara, kveður upp dóm þennan.

Ákærði, K-x-x D-x-x, sæti fangelsi í tvo mánuði.

Ákærði er sviptur ökurétti ævilangt.

Ákærða greiði 104.967 krónur í sakarkostnað.

G-kk-nf S-kk-nf